AlexejDobrolubov/national_council_slovak_2010 huggingface dataset:
55. schôdza NR SR - 5.deň - B. popoludní
Dátum: 2022-02-09
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

104. Pani poslankyňa, pomerne podrobne ste vystihli tie problémy, ktoré sú tam. Ja s tým nemám žiaden problém a sme vám ochotní tento zákon podporiť, ale mám problém stále to, čo hovorím, ešte či to bolo za predchádzajúcej vlády, alebo aj teraz, potrebujete jednoducho stabilizovať sestry, a tie stabilizovať môžte len vtedy, keď zoženiete minimálne 150 mil. euro na to, aby ste tých 2-tisíc sestier prijali plus navýšili platy. Pokiaľ toto nenavýšite, tento problém bude stále, nepretržite trvať. Nehovoriac o tom, že máte pri rozpočte štátnom za minulý rok, máte menší rozpočet, ako ste mali predtým, čiže budete mať s tým obrovský problém. Druhá vec, si nenahovárajme, že pokiaľ nepoužijete to, čo robia Česi, Rakúšania, ale aj Poliaci, my máme jedinú možnosť, kde môžme zdravotné sestry nabrať, a to je Bielorusko, Ukrajina. Nikde inde ich nemôžme, nikde inde ich nemôžme nabrať. Tie sestry, ktoré dneska sú, a to vám hovorím zo skúsenosti zo Sociálnej poisťovne a čísla vás jednoducho nepustia, tí ľudia, ktorí boli trebárs zdravotné sestry, ktoré odišli do Rakúska, do Česka, ale išli aj na opatrovanie, Sociálna poisťovňa vám presné čísla povie, ktoré sú. A ja odhadujem, že dneska potrebujeme zhruba, a to sa nepodarí vám nabrať, minimálne 2-tisíc sestier. Keď zrátate 2-tisíc sestier, čo vám to predstavuje mesačne a čo vám to, zvýšenie platov ostatných, tak vám hovorím, že potrebujete minimálne zohnať tých 150 mil. alebo nájsť v rozpočte ministerstva zdravotníctva. Pokiaľ to nenájdete a pokiaľ nezačnete robiť nábor, tak jednoducho sa dostanete do situácie, že za rok budete mať ešte väčšie problémy, ako sú dneska, či sú tu fakultné nemocnice, alebo sú to aj proste nemocnice nižšieho stupňa.
72. schôdza NR SR - 3.deň - B. popoludní
Dátum: 2022-09-21
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

34. Ďakujem za slovo, pán predsedajúci. Ja by som trošku nadviazal na Karola predrečníka, aj keď budem reagovať na pána Šefčíka. Tiež som sa s tým stretol v športe u švédskeho spoluhráča, ktorý to žuval dlhé roky, a tiež to bolo dosť divné, keď mu išla z úst tá hnedá voda, ale teraz je to sofistikovanejšie a chcel by som tiež upozorniť, že ten návyk je obrovský a v športe, v športe obrovsky bojujeme pri mládeži, či je to s marihuanou, či je to s týmito tabakovými preparátmi, a ktoré, ktoré sú sofistikovanejšie, takže, takže myslím si, že keď takáto iniciatíva, za ktorú chcem poďakovať Peťovi Kremskému, vyjde od nás, myslím si, že sa toho ľudia chytia a rodičia začnú byť bystrejší a, samozrejme, aj učitelia trošku spozornejú v tých školách, aby to naozaj neprepadlo až do takého stavu, ktorý si nikto tu neželá. Ďakujem.
72. schôdza NR SR - 2.deň - A. dopoludnia
Dátum: 2022-09-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

26. Ďakujem, pán predsedajúci. Pán Tomáš, aj OĽANO malo vo volebnom programe to, že by mali ľudia rozhodovať v referendách o dôležitých veciach Slovenska. Čiže to, že to nechceme, to nie je pravda. To by bolo ideálne, keby sme tu mali Švajčiarsko. Ale vy ste dôkazom toho oslíkovania v tých svojich stranách, v ktorých ste prebehovali, a vy tu budete rozprávať, aké máme platy, veď si pozametajte pred vlastným prahom, za čo máte dom, kto vám pomohol a mne na tejto stoličke nezáleží, ja s radosťou pôjdem trénovať deti a budem sa venovať normálnejšej robote, ako sa pozerať na takých oslíkov, ako ste vy.
66. schôdza NR SR - 5.deň - B. popoludní
Dátum: 2022-06-21
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

52. Ďakujem, pán predsedajúci. Škoda, že pán Viskupič bežal na tlačovú konferenciu, ktorú majú strana SaS, o prelomení veta alebo neprelomení veta. Chcel som sa spýtať, spomenul tu aj pani Žitňanskú, kde, kde, už to tunák moja kolegyňa povedala, že je to úbohé, že nezahlasovali ani za takúto pomoc, ktorá by išla tým postihnutým deťom nad 70 %. A ja si myslím, že aj tie spomenuté postihnuté deti, ktoré, ktoré by sa dali z tých voľnočasových poukazov veľmi dobre a šikovne dať do zákona, aby mohli aj fyzioterapeuti robiť takéto krúžky pre tieto postihnuté deti, ktorých máme neúrekom. Ale chcel som mu dať jednu otázku, čo sa týka, to, čo má platiť a čo nevetovala pani prezidentka od 1. júla, keď ich predsedníčka pani Zemanová povedala v televíznej relácii, že ani to nechcú podporiť. Tak chcel som sa jeho spýtať, či aspoň toto by podporil. Ďakujem.
66. schôdza NR SR - 1.deň - B. popoludní
Dátum: 2022-06-14
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

188. Ďakujem, pán predseda. Pani Vaľová, ja som tam sedel dosť dlho. Vy namiesto toho, aby ste tej komisii poďakovali, že dali plno otázok, lebo vy ste tam nesedeli naozaj toľko hodín, koľko tu bolo povedané. To, že ste to sledovali zvonku a behali ste tu za novinármi, tak to je, to je proste váš, váš prejav. Problém je to, že tie deti, ktoré vás teraz počuli hore, a niekto si tú námahu dá, že si pozrie to vypočúvanie a teraz, čo ste tu tliachali, ako ste klamali, tak si to zostrihá a budete na hanbu celého vášho východu. Ďakujem.
65. schôdza NR SR - 13.deň - B. popoludní
Dátum: 2022-05-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

211. Ďakujem, pán predsedajúci. Ďakujem všetkým za faktické pripomienky. Vrátim sa len k niektorým. Začnem tu od konca, od Györgya Gyimesiho, že v podstate spomínali sme veľa športu, spomínali sme takého športu hlavne pre deti. To s tým vrcholovým športom zatiaľ nič nemá, ale to je podstata toho celého, aby sme tú zdravú populáciu mali. Pochopili to v Maďarsku, pochopili to v Čechách, pochopili to všade, my trošku spíme a tam už som hovoril, že celé to, keď to vyšperkujeme aj možno so stranou SaS, keď sa k nám pridá, takže budeme to šperkovať, lebo máme dobré vzťahy na sekcii športu na ministerstve školstva. Pán Žiak, ja som nechodil za nikým, nikoho prehovárať, ja si myslím, že dobrý zákon sa má podporiť naprieč všetkým, všetkými stranami. Niektoré nesúhlasia, niektoré súhlasia, niektorým vadí, že to je narýchlo, niektorým to nevadí, niektorí to chcú dopracovať, máme tu, sme v druhom čítaní, máme tu pozmeňováky. Pán Kotleba, ja sa budem tešiť, keď všetky tie športy, ktoré museli zakapať kvôli tomuto, že nemali na to peniaze, nemali na to financovanie, tak pôjdu hore a, samozrejme, chodím do posilňovne, kde je pán Lohyňa a kde sa venuje malým deťom, ktoré, a bol odstrkovaný od športového zväzu zápasenia a dlhé roky odstrkovaný a konečne sa tam dostal a má, venuje sa veľa deťom a pôjde, pôjde určite hore. Ešte by som sa, pán Sloboda, je to také, je to také, ja si myslím, že treba, treba takéto veci podporiť a poďme to vylepšovať. Ďalej nemám, nemám, ďakujem všetkým za podporu a ja tento zákon podporím. Ďakujem.
65. schôdza NR SR - 13.deň - B. popoludní
Dátum: 2022-05-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

82. Ďakujem, pán predsedajúci. Marián, ja sa budem venovať jednej téme, lebo si tu spomenul strašne veľa vecí, čísel, čo si doma, čo je okej, ale spomenul si tu, tvoj pán minister, pán Gröhling, ktorý má na starosti školstvo, si hovoril, že dajme deti, knižky a všetko. Veď on to má v rozpočte... (reakcia z pléna), ďalší gól. On to má v rozpočte a aj z plánu obnovy toto bude čerpať. Takže nemotajme tu slivky s jahodami, tak držme sa jedného, základnej veci. Potom si tu spomenul, že sa desíš nejakej aplikácie, aby si objednali krúžky, veď na stole to je na sekcii športu na ministerstve školstva celé do detailov a je to na základe aplikácií. Veď to máte v programe, máte to premakané, tak prepáč, netoto si do huby, lebo, lebo dokedy máme čakať? To je, to je proste tak, už ti to tu bolo naznačené, že proste na to, aby sme to teraz ešte vyšperkovali, keď tu o tom sa debatuje a máme na to pol roka, aby sme to naozaj vyšperkovali do detailov, lebo ja som dneska na školskom výbore sedel, kde pán Husár povedal na to pripomienky, že proste na vzdelávanie, aby sme to tam, aby sme to dali na kultúru, na šport. Okej, však poďme vyprecizovať tieto veci, ktoré sú, okej, ktoré sú pripomienky, okej, ale naozaj nerobme si, nerobme si tu, oni to všetci využijú, tá opozícia, kvôli tomu. Však si počul pána Fica, on to celé, celé to zneužíva a my mu len nahrávame na to namiesto toho, aby sme to išli vyprecizovať a aby to konečne fungovalo v roku ´23, kedy tá inflácia bude ešte väčšia. Ďakujem. (Potlesk vedľa sediaceho poslanca.)
65. schôdza NR SR - 13.deň - B. popoludní
Dátum: 2022-05-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

48. Ďakujem, pán predsedajúci. Pán Fico, vy tu spomínate stále a otrepávate sociálny dialóg. Ste tu predviedli vystúpenie. Vaši panáčikovia zase odišli a je pokoj. Urobili ste si divadielko a ste populistický. Ja by som vám trošku pripomenul ten sociálny dialóg, ktorý ste viedli osem rokov a možno aj viacej. To, že ste chodili na výjazdové rokovania, hodili ste starostom tie peniaze, tým svojim ľuďom, tak to je fakt. Len problém je, že ste ich nekontrolovali. Inak by sme v 21. storočí nemuseli sanovať telocvične, nemuseli sanovať kanalizáciu, nemuseli opravovať diery, nemuseli mať toľko mostov zdevastovaných a musíme ich zase opravovať. Tak ako furt sociálny dialóg, mali ste na to toľko rokov, aby ste ten sociálny dialóg vyšperkovali úplne do detailu. A čo, čudujme sa svete, furt tu máme chudobu a väčšiu a väčšiu a väčšiu. A tak to je ten najväčší problém. Mne pripadáte taká sedlová strecha bez škridiel a len plno hranolov, ktoré kričia, a pomaličky aj tie hranoly odhnívajú. Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

176. Ďakujem, pán predsedajúci. Pán premiér, neni to často, kedy sa ti tu môžme poďakovať, lebo vyťaženosť asi tvojej práce je obrovská, takže ja ti ďakujem za podporu aj za vysvetlenie, ktoré si tu povedal. Aj keď tu neni, je tu hodne málo poslancov, aby tu počuli, ale na kamerách to je, aby, aby si ľudia vonku uvedomili a urobili celý obraz okolo toho, toľko práce za tým je. Samozrejme, nič nie je dokonalé a zdokonaliť sa to môže vždy a na to sme tu, na to sme tu, aby sme to vylepšovali a zdokonaľovali. Takže ja ti chcem veľmi pekne poďakovať aj na takýto, na takého piatkové poobedie. Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

150. Ďakujem, pán predsedajúci. Pán Kazda, mňa to, mňa to fakt mrzí, lebo mali ste to v programe, voľnočasové poukazy, VOČAP-y, ak to tu omieľa, omieľame to tu všetci. Mňa to fakt mrzí, že ste sa nechceli dohodnúť a nechceli ste sa podeliť. Je to smutné. Je to smutné, lebo, a potom mi ešte nehraje jeden fakt do toho, ako hovoríte, že teraz dávať na voľný čas deťom je neekonomické, proste kríza, všetky, všetky tieto, všetky tieto veci. Ja sa chcem spýtať, vy viete ako vaši kolegovia v SaS-ke plánovali VOČAP-y a odkiaľ chceli na to vziať peniaze? Na VOČAP-y malo ísť viacej, ako ide teraz na voľný čas deťom. Povedzte nám, odkiaľ ste na to chceli vziať peniaze, keď nechcete zdaňovať hazard a stávkové kancelárie, ktoré by mohli naozaj prispieť na tie deti, do toho športu? Veď ony zarábajú na tom športe. Tak trošku sa to tak bije. A naozaj ma to úprimne mrzí, lebo bol som na tých komisiách, keď sa VOČAP-y plánovali, a tú pomoc potrebujú teraz. A keď sa do toho nepustíme čo najskôr, tak sa to nikdy už neudeje. Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

126. Ďakujem za slovo. Pán minister, ja by som ťa chcel za toto pochváliť, lebo myslím si, že odvážnemu šťastie praje, a konečne tu to, čo o tom tu hovoríme už niekoľko rokov a koľko sa už tu minulo eurofondov na digitalizáciu a systémy nie sú prepojené, nefungujú, na zväzoch máme matriky elektronické, na ministerstve školstva máme systém, ktorý, ktorý nie je na 100 % dokončený, ale máme ho a vieme, koľko máme detí, žiakov a športujúcich detí hlavne v kluboch, takže myslím si, že keď sa tieto systémy prepoja a ministerstvo financií dokáže urobiť taký softvér, ktorý príde rovno k deťom a k rodičom, ktorí budú môcť, môcť si tento, toto všetko kontrolovať, tak myslím si, že ušetríme aj na tých kontrolóroch, a keď tá aplikácia bude fakt dobre spravená. A myslím si, že, myslím si, že toto, toto je prelom prelomové pre, pre naše deti. A keďže som tu za šport, tak myslím, že to bude prelomové pre, a tí tréneri takúto pomoc čakajú a konečne si budú môcť zrátať, aký majú budget na celý rok na tie svoje deti, lebo doteraz to boli len virtuálne peniaze a tápanie. Takže ja si myslím, že to je dobrý krok, a poďme sa už konečne pohnúť, lebo toto len hovorenie, ako to nejde, to je, to je hrozné. Ďakujem.
65. schôdza NR SR - 12.deň - A. dopoludnia
Dátum: 2022-05-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

106. Ďakujem, pán predsedajúci. Pán Mazurek, ja rozumiem, že vám to hlava nebere, to je fakt. Ale chcem vám jedno povedať. To, že je tam na digitalizáciu 0,876 tisíc, milióna, pardon, 0,8 milióna a konečne budeme mať dokončenú digitalizáciu v športe, kde budeme naozaj, naozaj precízne vedieť, koľko klubom a deťom ide, aby sme im pomohli v ich pomôckach. Vám asi nemusím vysvetľovať, koľko stojí taký hokej pre deti, koľko stojí, koľko stojí všetok ten šport a tá námaha, ktorou vy tu rozprávate, že nepomôžeme, že nepomôžeme rodinám. Veď my ich od tých krúžkov odbremeníme. Si pozrite, vygúglite si tam, koľko stojí hokejka, koľko stojí nejaký chránič, koľko to dieťa musí vynaložiť, ten rodič koľko musí vynaložiť na tie krúžky, ktoré vy tu tak dehonestujete a posielate do suterénu. Presne tak jak váš rozhovor je v suteréne, takto isto rozprávate a posielate deti do suterénu. Potom, vy si myslíte, že toto nepomôže mestám? Tie mestá, ktoré dotujú ten šport, tak sa budú konečne môcť dohodnúť, lebo si to budú vedieť zrátať do haliera, do haliera si budú vedieť zrátať, koľko im rodičia donesú do toho krúžku, a tým pádom to mesto môže v rozpočte si to konsolidovať tak, aby pomohlo v iných veciach na financovanie, tak jak vy hovoríte, že im služby vzrastú. Práveže si to môžu, keď bude normálne, normálne fungovať, a budú si to vedieť v tom systéme konečne... (Prerušenie vystúpenia časomerom.)
65. schôdza NR SR - 12.deň - A. dopoludnia
Dátum: 2022-05-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

96. Ďakujem za slovo, pán predsedajúci. Pán minister, stále točíme sa tu aj okolo voľného času detí a pán minister Sulík spomínal VOČAP-y. Ja by som sa rád chcel spýtať, aj tuná predo mnou boli spomenuté VOČAP-y pánom Slobodom, mali to tak pripravené. Ja by som sa chcel spýtať strany SaS, kde by zobrali 500 až 780 euro ročne. (Reakcia z pléna.) Dostali, dostali, to je pravda. Tak sa chcem spýtať, kde by ste na to našli prostriedky, lebo v zákone o športe do 18 rokov je 12 miliónov. A tie ďalšie prostriedky by ste kde našli? V hazarde? Ďakujem.
65. schôdza NR SR - 11.deň - B. popoludní
Dátum: 2022-05-19
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

152. Ďakujem za slovo. Pani ministerka, ja si len vypichnem zase tú službu, službu deťom, ktorú, ktorá na ministerstve školstva je kvázi pripravená. To, že nemáme úplne presne na sto percent spočítaných detí, ktorých máme v športových krúžkoch, to je otázka, myslím si, že týždňov, mesiacov, kde by sa vytvoril nový systém, ktorý by mohol ísť paralelne s týmto a korešponduje to s VČP-ami a s voľnočasovými poukazmi, ktoré mala, už sa zase opakujem, SaS ako prioritu presadiť v tejto vláde. To, že sa nechcete dohodnúť, tak to už dobre, to už je politika, ale naozaj to tam je precízne nachystané a myslím si, že keby tá spolupráca s ministerstvom financií a ministerstvom školstva bola dobrá, tak v januári môžeme spustiť službu deťom. Ďakujem.
65. schôdza NR SR - 11.deň - B. popoludní
Dátum: 2022-05-19
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

142. Ďakujem, pán predsedajúci. Györgyo, budem na teba reagovať v tom zmysle, lebo si tu spomenul svojho syna, ako chodí na futbal, to, že opozícia nám vytýka, že sa tomu nerozumieme. Služba deťom znamená to, že pomôžeme hlavne no nielen športu samozrejme, ale ak ste si nevšimli, zanikajú tu kluby, zanikajú tu športové kluby, ktoré si nevedia zrátať, lebo sú financované z jedného zdroju, a to sú zväzy, a týmto dosiahneme ďalšie financovanie týchto klubov, ktoré to potrebujú ako soľ, aby si mohli dovoliť odborníkov na tú danú špecializáciu, futbal, volejbal, hádzanú. Potom tu potrebujeme zdravotnú, fyzioterapeutov, ktorým týmto spôsobom dokážeme zaplatiť v tých daných kluboch, v tých daných krúžkoch a budú sa nám starať o zdravie detí. Takže ďalší zdroj financovania do služby deťom je prospešný a je to jedna z prvých, z prvých tém pred voľbami, ktorú mala SaS. Takže, takže a v tomto, že sa nechcú dohodnúť a čo najrýchlejšie toto spraviť, trošku sa mi zdá divné. Ďakujem.
65. schôdza NR SR - 11.deň - B. popoludní
Dátum: 2022-05-19
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

124. Ďakujem, pán predsedajúci. Marián, ty si spomenul, že máme desať percent na, v chudobe rodín a ja sa ťa chcem spýtať, my nemáme presné čísla, ktorí tam spejú do tej chudoby, tie rodiny s deťmi. To je ten najväčší problém v tej sociálnej politike, ktorú, ktorú nevieme tie čísla presne verifikovať. Potom si tu spomenul, že málo dialógu. Len ja čo viem od pána ministra, koľkokrát bol u vás v Zelenom dome a rozprával sa o daňovo-odvodovej revolúcii a presne tento sociálny balíček vám vysvetľoval. Ste ďalší kritici voľnočasových poukazov, ktoré je z vašej dielne. Na sekcii športu na ministerstve školstva sú prichystané WatsAppy, ktoré presne, presne kopírujú túto pomoc. Namiesto toho, aby ste sa za tú dobu chceli dohodnúť, ste sa nedohodli. To je, si myslím, že vaša chyba. A odchod detí už na stredných školách do zahraničia, máte rezort ministerstva školstva, tak treba s tým rýchle niečo robiť. Ďakujem.
65. schôdza NR SR - 9.deň - B. popoludní
Dátum: 2022-05-10
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

76. Ďakujem, pán predsedajúci. Jožo, by som sa ti chcel tiež poďakovať, ako si tu upozornil na to, že kto to tú spoločnosť rozdeľuje, videli sme to v covide, vidíme to aj vo vojne. Je to, je to úbohé a myslím si, že na to musíme poukazovať viacej, ako tú spoločnosť oni rozdeľujú. Nám vytýkajú, aká situácia je na Slovensku, ale buďte úprimní, opozícia, a naozaj rozdeľujete to len preto, aby ste tých ľudí burcovali proti nám a aby nemali žiadnu úctu k vojne, ku pandémii, kde veľa ľudí zomieralo. Takže toto je, ako som to povedal pri prvej faktickej Marekovi Šefčíkovi, že je to úbohé a musíme na to upozorňovať, ako túto spoločnosť rozdeľujú, a budeme bojovať na to, aby sme sa čo najviac zomkli. A spomenul si tú mlčiacu väčšinu. Samozrejme, tá mlčiaca väčšina bude väčšinou mlčať a tých pár úbohých, ktorých dostali do autobusov, tak tí budú kričať. Ďakujem.
65. schôdza NR SR - 9.deň - B. popoludní
Dátum: 2022-05-10
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

62. Ďakujem, pán predsedajúci. Marek, ja by som sa ti chcel poďakovať za také zhrnutie a myslím si, že si veľká osobnosť a aj citlivá osobnosť, ktorá to takto zhodnotila, a si veľký bojovník, takže myslím si, že to, že si z teba niekedy tu robia opoziční poslanci srandu, nie je namieste. Keby ťa poznali a keby si vážili túto snemovňu a nie robili si z toho holubník. Ďakujem veľmi pekne.
65. schôdza NR SR - 3.deň - B. popoludní
Dátum: 2022-04-28
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

217. Ďakujem, pán predseda za slovo. Juraj, ja by som sa ti chcel poďakovať. Spomenul si tu, že krvavé oči. Ja som tiež nešiel do politiky s krvavými očami a chcem sa pozerať do budúcnosti, ale trošku sa vrátim aj do minulosti v tom zmysle, že tá partia SMER-u, mne to pripomína hodne také družstvo zohraté. Však sú tu dlhé roky, ale hlavne, čo je, čo je dôležité, že my tu nejdeme robiť žiadne súdy, a to je určite nedôstojné, ako sa ti tu predseda SMER-u smial do očí, a myslím si, že si vystúpil kultivovane a normálne a myslím si, že to bolo veľmi úprimné. A je mi smutno, že spochybňujú to, že si to nemyslel úprimne. A ešte sa vrátim. Keby nezvážali tých ľudí, tak by som bol zvedaví, koľkí by tu boli pred tou Národnou radou. Ďakujem.
63. schôdza NR SR - 1.deň - A. dopoludnia
Dátum: 2022-03-30
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

140. Ďakujem za slovo, pán predsedajúci. Pán Mazurek, ja si nebudem obhajovať afgánskych utečencov aj tých nelegálnych, ktorí prešli cez hranicu, ale pri vás mi to príde obrovsky farizejské, že tam prídete, pofotíte sa, objímete pár známych colníkov a potom si na tom vyrábate. Ja by som vám tam postavil tribúnu, mohli by ste, ani by vám nemuseli rozumieť, stačilo s tou vašou kadenciou, keby ste tam takto rozprávali, tak by sa otočili na opätku a odišli by inde. Lebo to, čo vy predvádzate, vy tu kričíte na nás, že sme populisti a že kradneme. Sa, to je, to je, to je tak farizejské, čo vy tu rozprávate. Však pozrite, však ste tam jak vrabce na bydielku všetci. Ešte pár, ešte pár rozpráv a potom sa zdvihnete a odídete čau. Ďakujem.
79. schôdza NR SR - 1.deň - B. popoludní
Dátum: 2022-12-08
Poslanec: Mizík, Stanislav (-)
Druh vystúpenia: Vystúpenie s faktickou poznámkou

164. Ďakujem za slovo. No mne sa sníva. Pani Remišová, OĽANO a SaS-ka, však vy ste jedna banda. To vám nevadilo, že Sulino s Kočnerom dohadovali voľbu generálneho prokurátora, keď s ním... ste si ho brali do vlády? A teraz tu priam brecháte po sebe a vyčítate mu to? A nakoniec ste povedali, že bolo pre vás cťou s nimi spolupracovať, ale že teda sú farizeji či pokrytci. No mne sa naozaj sníva. Sú to len dve možnosti. Kvapká na hlavu vám - prvá možnosť, druhá - kvapká na hlavu mne. Výsledok? Platí prvá možnosť. Kvapká na hlavu vám. A teda tento parlament to je poriadna búda. A ešte jedna taká záležitosť. Tu sa prekárate, či Žilinka, či Honz. Len tak rozmýšľam, že či prokurátor Honz nie je náhodou ten syn privatéra... privatizéra Jaroslava Honza, poslanca Národnej rady Slovenskej republiky za SNS-ku, privatizéra z Bardejova, ktorý ako člen akčnej päťky za Mečiara privatizoval ABC-čko v Bardejove, ktoré potom išlo do krachu. Alebo to bol jeho strýko, alebo otec. No a nie je to škandál, keď on je syn toho esenesáka, ktorý nastúpil do parlamentu ako náhradník za Slavkovskú? To sú zvláštne veci. Naozaj, tento parlament je naozaj brloh. Ďakujem.
79. schôdza NR SR - 1.deň - B. popoludní
Dátum: 2022-12-08
Poslanec: Mizík, Stanislav (-)
Druh vystúpenia: Vystúpenie s faktickou poznámkou

44. Ďakujem za slovo. Pán Heger, to, čo ste, preboha, vypotil? Nemáte čo dávať proukrajinský na úroveň proslovenského. Predseda vlády má byť v prvom rade proslovenský, pretože na prvom rade, na prvom mieste je Slovensko. Už to je zlé, že sme sa zamotali do konfliktu, ktorý môže skončiť fatálne. Ale dám vám dobrý tip, 1. januára môžte ísť na fakľový pochod do Kyjeva, výročie narodenia má Sťopka Bandera. Bude tam polovica dospelej populácie Kyjeva. Vaši kamaráti Lipšic a váš kamoš Droba tam už boli na Majdane, keď tam začal chaos. Aj vy ste tam už bol. Môžte si ho zopakovať. Tam budú ultraproukajinskí. Ďakujem.